Ministrstvo za kulturo Republike Slovenije (MK) na podlagi 104. člena Zakona o uresničevanju javnega interesa za kulturo (Uradni list RS, št. 77/07-uradno prečiščeno besedilo, 56/08, 4/10, 20/11 in 111/13) in 5. člena Pravilnika o izvedbi javnega poziva in javnega razpisa za izbiro kulturnih programov in kulturnih projektov (Uradni list RS, št. 43/10 in 62/16) v povezavi s tretjim odstavkom 4. člena Zakona o medijih (Uradni list RS, št. 110/06 – uradno prečiščeno besedilo, 36/08 – ZPOmK-1, 77/10 – ZSFCJA, 90/10 – odl. US, 87/11 – ZAvMS, 47/12, 47/15 – ZZSDT, 22/16, 39/16, 45/19 in 76/19 – odl. US; v nadaljevanju: ZMed), objavlja

**Javni razpis za izbor kulturnih projektov, namenjenih senzorno oviranim, ki jih bo v letu 2021 sofinancirala Republika Slovenija iz proračuna, namenjenega za kulturo (oznaka JPR-SO-2021)**

**1. Predmet razpisa**

Predmet razpisa je sofinanciranje programskih vsebin, namenjenih senzorno oviranim v njim prilagojenih tehnikah, knjig v Braillovi pisavi, zvočnih knjig in knjig v slovenskem znakovnem jeziku ter razvoja ustrezne tehnične infrastrukture, namenjene senzorno oviranim.

**2. Področje in cilj razpisa**

**2.1 Področje razpisa**

**2.1.1** Ustvarjanje in razširjanje programskih vsebin, namenjenih senzorno oviranim v njim prilagojenih tehnikah, ter prilagajanje in izdajanje knjig v Braillovi pisavi, prilagajanje in izdajanje zvočnih knjig ter prilagajanje in izdajanje knjig v slovenskem znakovnem jeziku.

**2.1.2** Razvoj ustrezne tehnične infrastrukture, namenjene senzorno oviranim.

Projekti pod točkama 2.1.1 in 2.1.2 se sofinancirajo v največ 80-odstotnem deležu in sicer iz sredstev državnega proračuna.

**2.2 Cilj razpisa**

Cilj razpisa je zagotoviti podporo razširjanju in povečanju raznolikosti programskih vsebin, namenjenih senzorno oviranim v njim prilagojenih tehnikah, in zagotoviti podporo razvoju ustrezne tehnične infrastrukture za razširjanje programskih vsebin, namenjenih senzorno oviranim, ustvarjanje pogojev enakih možnosti za delovanje na kulturnem področju s preseganjem oviranosti, varovanje kulturnih pravic ter povečanje dostopnosti knjižnega gradiva za senzorno ovirane.

Posebna načela kulturne politike na tem področju so:

* načelo subjektivitete,
* načelo posebnih ukrepov in
* načelo integracije.

**3. Splošni pogoji za sodelovanje na razpisu**

Na razpis se lahko prijavijo invalidske organizacije slepih in slabovidnih, gluhih in naglušnih, gluhoslepih ter oseb s poškodbami glave, ki delujejo v javnem interesu na področju kulture, ter druge nevladne organizacije, ki delujejo v javnem interesu na področjih, ki jih zajema ta razpis.

**4. Temeljni in prednostni kriteriji**

**4.1 Pri izboru projektov ustvarjanja in razširjanja programskih vsebin, namenjenih senzorno oviranim v njim prilagojenih tehnikah, ter prilagajanje in izdajanje knjig v Braillovi pisavi, prilagajanje in izdajanje zvočnih knjig ter prilagajanje in izdajanje knjig v slovenskem znakovnem jeziku bo Ministrstvo za kulturo upoštevalo naslednje kriterije:**

**4.1.1 Temeljni kriteriji:**

* komunikacijska dostopnost, kakovost in aktualnost pristopa,
* pomen projekta za razvoj slovenske kulture in jezika ter slovenskega znakovnega jezika,
* pomen za ohranjanje slovenske nacionalne in kulturne identitete ter za kulturno raznolikost.

**4.1.2 Prednostni kriteriji:**

* ali ima prijavitelj priznano reprezentativnost invalidske organizacije,
* ali prijavitelj zagotavlja višji odstotek pokrivanja stroškov iz lastnih in drugih virov,
* ali gre za projekt, ki mu ni mogoče pripisati komercialnega namena oziroma namena ustvarjanja dobička,
* ali objava programske vsebine spodbuja kulturo javnega dialoga,
* ali prijavitelj za ta projekt ne kandidira za pridobitev sredstev pri drugih ministrstvih.

**4.2 Pri izboru projektov razvoja tehnične infrastrukture, namenjene senzorno oviranim, bodo upoštevani naslednji kriteriji:**

**4.2.1 Temeljna kriterija:**

* pomen predlaganega segmenta tehnične infrastrukture, namenjene senzorno oviranim, za prijavitelja projekta, državo oziroma posamezno regijo ali lokalno skupnost,
* izpolnjevanje minimalnih tehničnih standardov.

**4.2.2 Prednostni kriteriji:**

* ali ima prijavitelj priznano reprezentativnost invalidske organizacije,
* ali gre za postavitev in dopolnitev lastnega sistema preseganja komunikacijskih ovir za vzdrževanje in nadgradnjo tehnologije za praktično uporabnost programskih vsebin, namenjenih senzorno oviranim.

**4.3.1** **Uporaba kriterijev za sofinanciranje programskih vsebin ter sofinanciranje prilagajanja in izdajanja knjig v Braillovi pisavi, prilagajanja in izdajanja zvočnih knjig ter prilagajanja in izdajanja knjig v slovenskem znakovnem jeziku**

Vsak od temeljnih kriterijev je lahko ocenjen s strani posameznega člana petčlanske strokovne komisije s točkami od 0 do 5.

Vsak posamezni član petčlanske strokovne komisije lahko skupaj podeli za vse temeljne kriterije skupaj največ 15 točk.

Skupno največje možno število točk vseh petih članov strokovne komisije po temeljnih kriterijih je 75 točk.

Vsak od prednostnih kriterijev je lahko ocenjen z 0 ali 1 točko.

Vsak posamezni član petčlanske strokovne komisije lahko skupaj podeli za vse prednostne kriterije skupaj največ 5 točk.

Skupno največje možno število točk vseh petih članov strokovne komisije po prednostnih kriterijih skupaj je 25 točk.

Skupno največje število vseh točk za posamezni projekt je 100 točk.

**4.3.2** **Uporaba kriterijev za sofinanciranje razvoja tehnične infrastrukture, namenjene senzorno oviranim**

Vsak od temeljnih kriterijev je lahko s strani posameznega člana petčlanske strokovne komisije ocenjen s točkami od 0 do 5. Vsak posamezni član petčlanske strokovne komisije lahko skupaj za vse temeljene kriterije podeli skupaj največ 10 točk.

Skupno največje možno število točk vseh članov petčlanske strokovne komisije po temeljnih kriterijih skupaj je 50 točk.

Vsak od prednostnih kriterijev je lahko ocenjen 0 ali 1 točko.

Vsak posamezni član petčlanske strokovne komisije lahko skupaj podeli za vse prednostne kriterije skupaj največ 2 točke.

Skupno največje možno število točk vseh petih članov strokovne komisije po prednostnih kriterijih skupaj je 10 točk.

Skupno največje število vseh točk za posamezni projekt je 60 točk.

**4.4 Izbor projektov za sofinanciranje**

Izbrani bodo tisti projekti, ki bodo v postopku izbire ocenjeni oziroma ovrednoteni višje. Projekti bodo financirani po vrstnem redu od doseženega najvišjega števila točk navzdol, do porabe sredstev.

Temeljni ter prednostni kriteriji so ovrednoteni s točkami in na ocenjevalnih listih dostopni v razpisni dokumentaciji.

Če je posamezen član strokovne komisije pri določenem projektu v konfliktu interesov, projekta ne sme ocenjevati in se izloči iz ocenjevanja. V tem primeru se seštevku točk preostalih članov strokovne komisije pri vsakem posameznem razpisnem merilu prišteje povprečje tega seštevka.

Strokovna komisija na podlagi doseženih točk in razpoložljivosti sredstev izdela predlog prejemnikov sredstev. Končno odločitev o odobritvi ter deležu sofinanciranja ali o zavrnitvi sofinanciranja posameznega projekta na podlagi predloga strokovne komisije sprejme minister.

**4.5 Obvezne priloge**

Prijavi je treba priložiti:

* + za sofinanciranje programskih vsebin namenjenih senzorno oviranim v njim prilagojenih tehnikah, ter prilagajanje in izdajanje knjig v Braillovi pisavi, prilagajanje in izdajanje zvočnih knjig ter prilagajanje in izdajanje knjig v slovenskem znakovnem jeziku: reference prijavitelja na tem področju in seznam objavljenih knjig.
* za razvoj tehnične infrastrukture, namenjene senzorno oviranim: reference prijavitelja na tem področju.

**5. Vrednost razpoložljivih sredstev**

Okvirna vrednost razpoložljivih sredstev, namenjenih za projektni razpis za leto 2021, je **172.643,00 EUR,** oziroma toliko kot je vrednost proračunske postavke »131118 – Programske vsebine in razvoj tehnične infrastrukture za senzorno ovirane« v sprejetem proračunu ali rebalansu proračuna za leto, v katerem se izvaja razpis**.**

Izvedba postopka javnega razpisa, oznaka JPR-SO-2021, je vezana na proračunske zmožnosti ministrstva, pristojnega za kulturo. V primeru, da pride do sprememb v državnem proračunu ali finančnem načrtu ministrstva, ki neposredno vplivajo na izvedbo javnega razpisa, je ministrstvo dolžno ukrepati v skladu s spremembami v državnem proračunu oziroma finančnemu načrtu ministrstva.

Če se zmanjša obseg sredstev za javni razpis z oznako JPR-SO-2021, do takšne mere, da ne zagotavlja izpolnitve ciljev javnega razpisa, lahko ministrstvo iz tega razloga postopek javnega razpisa ustavi, oziroma v primeru že zaključenega izbora projektov zniža obseg sofinanciranja, spremeni ali pa prekine že sklenjene pogodbe o financiranju in izvedbi projektov.

Če se poveča obseg sredstev javnega razpisa z oznako JPR-SO-2021, lahko ministrstvo v primeru že zaključenega izbora projektov zviša obseg sofinanciranja že odobrenih projektov in spremeni oziroma dopolni že sklenjene pogodbe o financiranju in izvedbiprojektov.

**6. Obdobje za porabo dodeljenih sredstev**

Dodeljena proračunska sredstva morajo biti porabljena v proračunskem letu 2021 v skladu z določbami Zakona o izvrševanju proračuna RS za leti 2020 in 2021.

**7. Rok razpisa**

Razpis je odprt od **21. 5. 2021** do **21. 6. 2021.**

**8. Razpisna dokumentacija**

Razpisna dokumentacija obsega:

* besedilo razpisa,
* enotni prijavni obrazec z izjavami za programske vsebine (sofinanciranje ustvarjanja in razširjanja programskih vsebin, prilagajanje in izdajanje knjig v Braillovi pisavi, prilagajanje in izdajanje zvočnih knjig, prilagajanje in izdajanje knjig v slovenskem znakovnem jeziku) ter razvoj ustrezne tehnične infrastrukture za razširjanje programskih vsebin, namenjene senzorno oviranim (obrazec je dostopen na eJR),

**9. Oddaja in dostava prijav**

Prijavo na javni razpis lahko oddate na način določen v točki 9.1. (elektronska prijava s kvalificiranim digitalnim potrdilom ali mobilno identiteto smsPASS) ali na način določen v točki 9.2. (v elektronski obliki brez kvalificiranega digitalnega potrdila in s tiskano prijavo).

Prijaviteljem svetujemo, da prijav ne oddajajo zadnji dan razpisnega roka, ker lahko pride do preobremenjenosti strežnika.

**9.1. Oddaja prijave s kvalificiranim digitalnim potrdilom ali mobilno identiteto smsPASS**

(1) Prijavo oddate na prijavnem obrazcu v spletni aplikaciji eJR na naslovu: <http://ejr.ekultura.gov.si/ejr-web>

(2) Prijavo odda zakoniti zastopnik oziroma pooblaščena oseba prijavitelja.

(3) Elektronsko podpisana prijava se šteje za **pravočasno**, če je izpolnjena, digitalno podpisana in oddana v spletni aplikaciji eJR na naslovu <http://ejr.ekultura.gov.si/ejr-web> do vključno **21. 6. 2021 do 24. ure**.

**9.2. Oddaja prijave z uporabniškim imenom in geslom (brez kvalificiranega digitalnega potrdila ali mobilne identitete smsPASS).**

(1) V primeru, ko prijavitelj (zastopnik oziroma pooblaščena oseba prijavitelja) nima kvalificiranega digitalnega potrdila ali mobilne identitete smsPASS, se prijava odda na prijavnem obrazcu na naslednji povezavi: <http://ejr.ekultura.gov.si/ejr-web>, ter **natisne in pošlje v tiskani obliki**, ki mora biti opremljena z lastnoročnim podpisom zastopnika oziroma pooblaščene osebe prijavitelja ter žigom prijavitelja (ali izjavo, da ne poslujete z žigom).

(2) Obe obliki prijave, elektronska brez digitalnega podpisa in tiskana, morata biti vsebinsko popolnoma enaki.

(3) Tiskano prijavo je treba dostaviti na naslov: **Ministrstvo za kulturo, Maistrova 10, 1000 Ljubljana**, v zaprti ovojnici z oznako »Ne odpiraj, prijava na Javni razpis z oznako JPR-SO-2021«.

**Na hrbtni strani** ovitka mora biti navedba prijavitelja: uradni naziv in naslov (sedež).

(4) Prijava se šteje za **pravočasno**, če je:

* poslana po pošti s priporočeno poštno pošiljko in označena s poštnim žigom do vključno dne 21. 6. 2021,
* ali poslana po pošti z navadno poštno pošiljko, ki bo v vložišče ministrstva prispela do vključno dne 21. 6. 2021,
* ali osebno oddana vloga (ki bo predhodno oddana tudi na elektronski način) bo upoštevane kot pravočasne, če bodo oddane v poslovnem času ministrstva v vložišču ministrstva do vključno dne 21. 6. 2021.

(5) Prijava mora biti poslana **v zaprti kuverti z izpisom na prednji strani:** NE ODPIRAJ - PRIJAVA NA RAZPIS z oznako JPR-SO-2021. **Na hrbtni strani** ovitka mora biti navedba prijavitelja: uradni naziv in naslov (sedež).

**9.3.** Nepravočasne vloge bodo zavržene.

**9.4.** V primeru prijave dveh ali več vlog mora prijavitelj vloge oddati na **ločenih elektronskih in tiskanih prijavnih obrazcih in v ločenih kuvertah.**

**9.5.** Oddaja vloge pomeni, da se prijavitelj strinja z vsemi pogoji in kriteriji razpisa. Prijavitelj z oddajo vloge prav tako dovoljuje objavo in obdelavo osebnih podatkov z namenom vodenja razpisa, objave rezultatov razpisa na spletni strani ministrstva, za znanstveno raziskovalne in statistične namene, skladno z zakonom, ki ureja dostop do informacij javnega značaja, in zakonom, ki ureja varstvo osebnih podatkov.

Če bo prijavitelj z ministrstvom sklenili pogodbo o financiranju in izvedbi projekta, se bodo (osebni) podatki obdelovali za namen sklenitve in izvajanja pogodbe o financiranju in izvedbi projekta (npr. uveljavljanje zahtevkov za izplačila z vso obračunsko dokumentacijo, zaključna vsebinska in finančna poročila z vso obračunsko dokumentacijo ter druge pravice in obveznosti, vključno z izvajanjem nadzora nad zakonito, smotrno in gospodarno uporabo dodeljenih proračunskih sredstev, reševanjem pritožb ipd.).

Prijavitelj se mora glede na to, da je oddal vlogo na javni razpis, zavedati dejstva, da obstaja možnost, da njegova vloga ne bo odobrena. Vsi stroški prijave na javni razpis bremenijo prijavitelja.

**9.6.** Dopolnjevanje in spreminjanje vlog je možno le v razpisnem roku z navedbo razpisa, oznako »Dopolnitev vloge« in na katero vlogo se dopolnitev nanaša.

**10. Izločitev vlog**

Za **prepozno** se bo štela vloga (oziroma dopolnitev ali sprememba), ki ne bo oddana na elektronski način do vključno 21. 6. 2021 in priporočeno na pošto do vključno 21. 6. 2021 oz. do tega dne ne bo v poslovnem času predložena glavni pisarni ministrstva.

Za **nepopolno** se bo štela vloga, ki ne bo vsebovala vseh obveznih sestavin, ki jih zahteva besedilo razpisa in razpisne dokumentacije. Za nepopolno se bo štela tudi vloga, ki bo na razpis prispela kot formalno nepopolna in je prijavitelj po formalnem pozivu ne bo dopolnil v zahtevanem petdnevnem roku.

Za **neupravičeno osebo** se bo štel tisti prijavitelj, katerega vloga ne bo izpolnjevala splošnih pogojev, določenih v besedilu razpisa. Izpolnjevanje pogojev se bo ugotavljalo na osnovi obveznih dokazil in vloge prijavitelja.

Ministrstvo bo po odpiranju vlog iz nadaljnjega postopka izločilo vse vloge prijaviteljev:

* ki jih ne bo vložila upravičena oseba,
* prepozne vloge in prepozne dopolnitve vlog,
* vloge, ki bodo nepopolne.

**11. Vpogled v razpisno dokumentacijo**

Zainteresirane osebe se lahko v času odprtega razpisa seznanijo z razpisno dokumentacijo na spletnem naslovu Ministrstva za kulturo na naslednji povezavi:

<https://www.gov.si/drzavni-organi/ministrstva/ministrstvo-za-kulturo/javne-objave/>

**12. Odpiranje vlog**

Ministrstvo za kulturo bo po odpiranju vlog iz nadaljnjega postopka izločilo vse prepozne vloge in vloge, ki jih ne bo vložila upravičena oseba.

Odpiranje prispelih vlog bo potekalo v prostorih Ministrstva za kulturo RS, Maistrova 10, 1000 Ljubljana, po poteku roka za oddajo vlog. Odpiranju prispelih vlog lahko prisostvuje prijavitelj oziroma njegov predstavnik. Datum odpiranja prispelih vlog bo objavljen na spletni strani ministrstva.

Vlogo, ki ni pravočasna ali je ni vložila upravičena oseba, minister zavrže s sklepom.

Če je vloga formalno nepopolna, bo prijavitelj pisno pozvan, da jo dopolni. Prijavitelj mora vlogo dopolniti v petih (5) dneh od prejema poziva k dopolnitvi.

Dopolnitev vloge mora biti izpolnjena v elektronski obliki na prijavnem obrazcu. Dostop do prijavnega obrazca je objavljen v spletni aplikaciji eJR na naslovu <http://ejr.ekultura.gov.si/ejr-web>

Dopolnitev se šteje za **pravočasno:**

* če je v roku oddana in elektronsko podpisanas kvalificiranim potrdilom ali mobilno identiteto smsPASS.
* če je oddana z uporabniškim imenom in geslom (brez kvalificiranega digitalnega potrdila ali mobilne identitete smsPASS). Prijavitelj mora dopolnitev še **natisniti, lastnoročno podpisati** **in žigosati** (ali izjava, da poslujete brez žiga),ter v poslovnem času Ministrstva oddati v glavni pisarni na naslov: Ministrstvo za kulturo RS, Maistrova 10, 1000 Ljubljana ali v roku poslati po pošti s priporočeno poštno pošiljko, ki bo označena s poštnim žigom, ali poslati po pošti z navadno poštno pošiljko, ki bo v vložišče ministrstva prispela do roka. Osebno oddane dopolnitve (ki bodo predhodno oddane tudi na elektronski način) bodo upoštevane kot pravočasne, če bodo oddane v poslovnem času ministrstva v vložišču ministrstva v ustreznem petdnevnem roku od prejema poziva k dopolnitvi.

Če prijavitelj vloge ne dopolni v zahtevanem roku, minister vlogo zavrže s sklepom.

Vsak član strokovne komisije samostojno oceni in točkuje vsak posamezen projekt. Skupno število točk, ki jih prejme posamezen projekt, predstavlja vsoto točk, ki so jih posameznemu projektu dodelili vsi člani strokovne komisije.

Če je posamezen član strokovne komisije pri določenem projektu v konfliktu interesov, projekta ne sme ocenjevati in se izloči iz ocenjevanja. V tem primeru se seštevku točk preostalih članov strokovne komisije pri vsakem posameznem razpisnem merilu prišteje povprečje tega seštevka.

Strokovna komisija na podlagi doseženih točk in razpoložljivosti sredstev izdela predlog prejemnikov sredstev. Končno odločitev o odobritvi ter deležu sofinanciranja ali o zavrnitvi sofinanciranja posameznega projekta na podlagi predloga strokovne komisije sprejme minister.

**13. Odločitev o izboru**

Ministrstvo bo prijavitelje o izidih razpisa obvestilo najkasneje v dveh mesecih po zaključku odpiranja in dopolnjevanja vlog.

Na podlagi predloga strokovne komisije minister izda o vsaki formalno ustrezni vlogi, prispeli na javni razpis, posamično odločbo, s katero odloči o odobritvi ter deležu sofinanciranja ali o zavrnitvi sofinanciranja posameznega projekta.

Z izbranimi prijavitelji se na podlagi odločb o odobritvi sofinanciranja sklenejo pogodbe o financiranju in izvedbi projektov.

Prijavitelj lahko v roku 30 dni od prejema odločbe vloži tožbo na Upravno sodišče RS. V skladu s petim odstavkom 94. člena ZUJIK je vložitev tožbe dovoljena zaradi bistvenih kršitev postopka, izbire izvajalca, ki ne izpolnjuje pogojev oziroma očitne kršitve kriterijev vrednotenja in ocenjevanja. Vložena tožba ne zadrži podpisa pogodb z drugimi izbranimi prijavitelji.

Rezultati javnega razpisa bodo javno objavljeni na spletni strani ministrstva <http://www.mk.gov.si/>.

**14. Pristojna uslužbenka za dajanje informacij in pojasnil**

Pristojna uslužbenka za dajanje informacij in pojasnil je mag.art. Alenka Gotar, telefon: (01) 369 5851, elektronska pošta: alenka.gotar@gov.si.

Uradne ure: ponedeljek in petek od 9.00 ure do 12.00 ure, sreda od 9.00 ure do 12.00 ure in od 14.00 ure do 16.00 ure.

 Dr. Vasko Simoniti

 minister